**DĖL PANEVĖŽIO RAJONO ŠVIETIMO CENTRO IR PANEVĖŽIO RAJONO PEDAGOGINĖS PSICHOLOGINĖS TARNYBOS REORGANIZAVIMO**

2022 m. rugpjūčio 30 d. Nr. T-

Panevėžys

Vadovaudamasi Lietuvos Respublikos civilinio kodekso 2.96 straipsnio 2–3 dalimis,
2.97 straipsnio 3 dalimi, Lietuvos Respublikos biudžetinių įstaigų įstatymo 4 straipsnio 3 dalies
4 punktu, 14 straipsnio 11–13 dalimis, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Savivaldybės tarybos 2021 m. lapkričio 4 d. sprendimu Nr. T-211 „Dėl sutikimo reorganizuoti Panevėžio rajono pedagoginę psichologinę tarnybą“, Panevėžio rajono savivaldybės taryba n u s p r e n d ž i a:

1. Reorganizuoti iki 2022 m. rugpjūčio 31 d. biudžetinę įstaigą Panevėžio rajono pedagoginės psichologinę tarnybą, prijungiant prie Panevėžio rajono švietimo centro.

2. Patvirtinti pridedamus:

2.1. Panevėžio rajono pedagoginės psichologinės tarnybos ir Panevėžio rajono švietimo centro reorganizavimo sąlygų aprašą.

2.2. Panevėžio rajono švietimo centro nuostatus (pridedama).

3. Pavesti Panevėžio rajono švietimo centro direktoriui įregistruoti Panevėžio rajono švietimo centro nuostatus Juridinių asmenų registre teisės aktų nustatyta tvarka.

4. Pripažinti netekusiu galios:

4.1. Panevėžio rajono savivaldybės tarybos 2019 m. balandžio 4 d. sprendimą Nr. T-76 „Dėl Panevėžio rajono savivaldybės tarybos 2018 m. vasario 22 d. sprendimo Nr. T-27 „Dėl Panevėžio rajono švietimo centro nuostatų patvirtinimo“.

4.2. Panevėžio rajono savivaldybės tarybos 2021 m. gruodžio 2 d. sprendimą Nr. T-230 „Dėl Panevėžio rajono švietimo centro ir Panevėžio rajono pedagoginės psichologinės tarnybos reorganizavimo“.

5. Šio sprendimo 2.2 papunktis įsigalioja įregistravus nuostatus Juridinių asmenų registre.

Irma Vareikienė

2022-08-22

**PANEVĖŽIO RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO ŠVIETIMO CENTRO IR PANEVĖŽIO RAJONO PEDAGOGINĖS PSICHOLOGINĖS TARNYBOS REORGANIZAVIMO“ PROJEKTO AIŠKINAMASIS RAŠTAS**

2022 m. rugpjūčio 22 d.

Panevėžys

1. **Sprendimo projekto tikslai ir uždaviniai**

Sprendimo projekto tikslas reorganizuoti Panevėžio rajono pedagoginę psichologinę tarnybą prijungimo būdu prie Panevėžio rajono švietimo centro. Panevėžio rajono švietimo centro bei Panevėžio rajono pedagoginės psichologinės tarnybos funkcijos nesikeičia.

Tarybos sprendimu tvirtinama Panevėžio rajono švietimo centro nauja nuostatų redakcija bei Panevėžio rajono pedagoginės psichologinės tarnybos ir Panevėžio rajono švietimo centro reorganizavimo sąlygų aprašas. Dėl nustatytų Juridinių asmenų dokumentų įregistravimo terminų tikslinga pakartoti sprendimą, siekiant užtikrinti sklandų įstaigų reorganizacijos procesą.

1. **Siūlomos teisinio reguliavimo nuostatos**

Siūloma reorganizuoti Panevėžio rajono pedagoginę psichologinę tarnybą prijungimo būdu prie Panevėžio rajono švietimo centro.

 Bus keičiamas Panevėžio rajono savivaldybės tarybos 2021 m. rugpjūčio 26 d. sprendimas Nr. T-160 „Dėl Panevėžio rajono savivaldybės biudžetinių įstaigų didžiausio leistino pareigybių skaičiaus nustatymo“.

1. **Laukiami rezultatai**

Sumažės valdymui ir administravimui skiriamos išlaidos.

1. **Lėšų poreikis ir šaltiniai**

Finansavimo šaltinis – Panevėžio rajono švietimo centrui ir Pedagoginei psichologinei tarnybai skirtos lėšos. Planuojama, kad atlikus reorganizaciją Panevėžio rajono pedagoginėje psichologinėje tarnyboje nebereikėtų 1 (direktoriaus) pareigybės.

**5. Kiti sprendimui priimti reikalingi pagrindimai, skaičiavimai ar paaiškinimai**

Panevėžio rajono švietimo centro direktorė Jurgita Vaitiekūnienė įpareigojama atlikti juridinius procesus, siejamus su reorganizacijos aprašo paskelbimu, nuostatų keitimu, vadovaujantis Civilinio kodekso reikalavimais.

Vyr. specialistė Irma Vareikienė